BAB 7 Halaman 155 ATLET SUKAN NEGARA LEE CHONG WEI Lee Chong Wei ialah pemain badminton profesional Malaysia yang telah dianugerah gelaran 'Dato' dan status seorang wira negara. Sepanjang kerjayanya, beliau memenangi beberapa pingat emas, termasuk Sukan Komanwel 2006 di Melbourne dan Sukan Komanwel 2010 di Delhi. Beliau memenangi pingat perak dalam Sukan Olimpik 2012, menjadikan beliau warga Malaysia keenam untuk memenangi pingat Olimpik dan rakyat Malaysia pertama yang sampai ke peringkat akhir dalam acara perseorangan lelaki. Sebagai pemain perseorangan, beliau mendapat kedudukan Nombor 1 dari Ogos 2008 hingga Jun 2012. Selepas Rashid Sidek dan Roslin Hashim, beliau ialah pemain ketiga Malaysia yang mencapai kedudukan ini. Beliau memenangi gelaran Yonex All England Open pada tahun 2010 dan 2011 berturut-turut. Pada tahun 2014, beliau memenangi kesepuluh gelaran Terbuka Malaysia. Beliau menerima beberapa anugerah sepanjang kerjayanya. 1
BAB 7 NICOL ANN DAVID 2 Halaman 155 Nicol Ann David ialah seorang pemain skuasy profesional Malaysia yang menjadi pemain Asia pertama yang meraih nombor satu dunia dalam sukan skuasy wanita. Pada usia lapan tahun, selepas dipilih untuk kejohanan skuasy negara, beliau mengejutkan semua orang dengan memenangi pingat perak. Sejak itu, beliau menjadi salah seorang pemain yang paling berjaya dalam sukan skuasy. Pada tahun 1999, beliau menjadi pemain termuda yang memenangi Kejohanan Junior Sedunia dan menjadi wanita pertama yang merangkul kemenangan dua kali. Beliau juga menyertai Persatuan Pemain Skuasy Antarabangsa Wanita (WISPA) dan menjadi wanita termuda untuk memenangi kejohanan ini. Beliau menjadi pemain wanita nombor satu di dunia pada tahun 2006 dan merupakan wanita Asia pertama mencapai gelaran ini.
BAB 7 Halaman 155 SHALIN ZULKIFLI Beliau merupakan Pemain boling 10 pin profesional Malaysia dan bekas pemain Nombor 1 Asia. Beliau pernah bertanding dan menjuarai pelbagai kejohanan kebangsaan dan antarabangsa. Shalin dilahirkan di North Islington dan menghabiskan zaman kanak-kanak beliau di Kuala Lumpur. Beliau mula bermain boling pada usia 9 tahun dan menyertai pasukan boling kebangsaan pada akhir 1980-an. Pada tahun 1991, beliau digelar Olahragawati Muda Harapan Selangor dan pada tahun 1994 menjadi pemain termuda dan rakyat Malaysia pertama menjuarai Kejohanan Wanita Kent Malaysian All- Stars. Shalin memegang ijazah dalam Sains Sukan yang mengkhusus dalam Psikologi dan Latihan Sukan. Kini, beliau memiliki dan mengendalikan sebuah gelanggang boling 10 pin di The Curve, Mutiara Damansara. 3
BAB 7 Halaman 155 PANDALELA RINONG Pandalela dilahirkan di Kupuo Jugan, Sarawak. Pada usia tujuh tahun, beliau telah dipilih sebagai seorang penyelam negeri dan meneruskan latihan di Sekolah Sukan Bukit Jalil di Kuala Lumpur. Pada Kejohanan Akuatik Dunia 2009, beliau memenangi pingat gangsa dalam 10 m platform seirama wanita dengan Mun Yee Leong dan diletakkan kelima dalam platform 10 m Wanita. Beliau juga bertanding dalam platform 10 m Wanita di Sukan Olimpik 2008 di Beijing. Di New Delhi 2010, beliau memenangi pingat emas Sukan Komanwel pertama Malaysia dalam sukan akuatik dengan memenangi acara platform 10 m. Beliau menjadi pembawa bendera wanita pertama Malaysia di Upacara Pembukaan Sukan Olimpik 2012 London. Beliau bertanding dalam 10 platform m individu dan platform 10 m acara seirama dengan pasangannya Leong Mun Yee pada sukan Olimpik 2012 ini. Beliau menjadi atlet wanita pertama Malaysia memenangi pingat Olimpik, dan atlet Malaysia pertama yang memenangi pingat Olimpik dalam sukan selain badminton dengan memenangi pingat gangsa dalam platform 10 m Wanita di Sukan Olimpik 2012 di London. Pada tahun 2016 Sukan Olimpik Rio, beliau dan Cheong Jun Hoong memenangi pingat perak dalam platform seirama 10 m, menjadi pasukan wanita Malaysia pertama memenangi pingat perak di Sukan Olimpik. 4
BAB 7 Halaman 155 AZIZULHASNI AWANG Beliau dikenali sebagai The Pocket Rocketman. Azizulhasni dilahirkan di Dungun, Terengganu. Beliau telah mencipta sejarah sebagai pelumba basikal pertama negara meraih pingat gangsa di Sukan Olimpik 2016 di Rio de Janeiro, Brazil. Antara kejayaan lain beliau termasuklah memenangi pingat emas dalam Kejohanan Dunia Berbasikal Trek UCI 2017 di Hong Kong, pingat perak pada Kejohanan Dunia 2009 dalam kategori pecut dan pingat perak pada Kejohanan Dunia 2010 dalam kategori keirin. Beliau dinamakan sebagai Olahragawan Kebangsaan pada Majlis Anugerah Sukan Negara 2017 serta menjadi pembawa bendera Jalur Gemilang dalam acara pembukaan rasmi Sukan SEA 2017 di Kuala Lumpur. 5
BAB 7 Halaman 155 JULIAN YEE Julian Yee merupakan atlet kelahiran Petaling Jaya. Beliau bukan sahaja telah meraih kejayaan dalam memenangi pingat emas dalam acara luncur ais berirama lelaki di Sukan SEA 2017 Kuala Lumpur. Beliau juga merupakan atlet luncur ais pertama negara mewakili Malaysia ke Sukan Olimpik Musim Sejuk 2018 di Pyeongchang, Korea Selatan. Beliau telah menduduki tempat keenam pada Kejohanan Trofi CS Nebelhorn ke-49 di Jerman pada tahun 2017 yang melayakkan beliau ke Pyeongchang 2018, selain menjadi atlet pertama negara yang berjaya menyertai Kejohanan Luncur Ais Berbunga Dunia (World Figure Skating Championships). Julian juga telah meraih kejayaan sebagai juara sebanyak lima kali dalam kejohanan negara sebelum mewakili negara dalam Sukan SEA 2017. 6
BAB 7 Halaman 155 KHAIRUL IDHAM PAWI Beliau dilahirkan di Perak dan diberi jolokan sebagai "Super Kip". Pelumba motosikal ini telah melakar sejarah sukan pemotoran negara dengan menjuarai Kejohanan MotoGP Dunia dalam kategori Moto3 pada Grand Prix Motosikal Argentina 2016 dan Jerman 2016. Beliau turut mencipta kejutan selaku atlet pemotoran negara pertama yang menaiki podium selepas tamat di tempat kedua pada Kejuaraan Dunia Remaja Moto3 CEV Repsol 2016 di Le Mans, Perancis. Ketika itu, Khairul merupakan pelumba motosikal negara termuda yang mengungguli kejayaan pada peringkat antarabangsa pada usia 17 tahun. Sebelum menyertai kejohanan peringkat antarabangsa sebagai pelumba profesional pada tahun 2015, Khairul telah memenangi kejuaraan pertama dalam saingan Piala Impian Asia (Asian Dream Cup) pada tahun 2013 dan pernah menjuarai tempat pertama dalam persaingan tersebut pada tahun berikutnya. 7
BAB 7 Halaman 155 RIDZUAN PUZI Nama Ridzuan Puzi dan tarikh 'keramat' 10 September 2016 sememangnya terpahat dalam ingatan rakyat Malaysia apabila beliau melakar sejarah negara yang sangat luar biasa dalam Sukan Paralimpik 2016 di Rio de Janeiro, Brazil. Ridzuan atau dikenali sebagai Mr. Dash, berjaya meraih pingat emas pertama negara dalam acara 100m T36 (celebral palsy). Beliau juga memenangi Anugerah Olahragawan Paralimpik Kebangsaan pada tahun 2015 susulan kejayaan meraih pingat emas dalam Kejohanan Olahraga Dunia IPC di Qatar dan Sukan Para Asean Singapura. Kemenangan beliau di Sukan Paralimpik 2016 tersebut merupakan pencapaian cemerlang dalam arena sukan negara serta membuktikan bahawa atlet-atlet paralimpik negara seperti beliau mampu mencapai kejayaan yang sama seperti atlet-atlet biasa. 8
BAB 7 Halaman 155 ZIYAD ZOLKEFLI Ziyad Zolkefli mencipta sejarah sukan negara pada Sukan Paralimpik Rio 2016. Beliau bukan sahaja berjaya menyumbang pingat emas kedua negara dalam acara lontar peluru F20 (masalah pembelajaran), malah berjaya memecahkan rekod dunia dengan catatan 16.84 meter berbanding rekod dunia sejauh 16.29 meter yang dicatatkan oleh Todd Hodgetts dari Australia pada Sukan Paralimpik London 2012. Pada tahun berikutnya, Ziyad sekali lagi berjaya memecahkan rekod dunia pada Kejohanan Olahraga Para Dunia 2017 di London dengan melakukan lontaran sejauh 17.29 meter. Melampaui batas fizikal, beliau telah berjaya memperoleh kemenangan yang membanggakan serta mengharumkan nama negara di temasya sukan antarabangsa. 9
BAB 7 Halaman 155 LATIF ROMLY Latif Romly berjaya menghadiahkan pingat emas ketiga negara dalam acara lompat jauh kategori T20 (kurang upaya intelektual), setelah menewaskan pesaing-pesaing lain dengan catatan 7.60 meter dalam lompatan kelima. Dengan kejayaan tersebut juga, tercipta rekod dunia baharu, mengatasi rekod lama yang juga milik beliau iaitu 7.35 meter yang dicatat pada Kejohanan Olahraga Dunia IPC di Doha, Qatar pada tahun 2015. Latif merupakan antara atlet yang menjadi harapan untuk memenangi pingat dalam Sukan Paralimpik 2016 selain mencatat kejayaan pada Sukan Malaysia (Sukma) 2016 di Sarawak. 10